《康郎山奉旨》
明代·夏煜

三军战罢日重轮，好雨东来为洗尘。
绝壁秋声清漱玉，白沙月洗烂堆银。
气成龙虎知王者，兆应熊罴得老臣。
半夜内官催草檄，烛花影里绣衣新。

作者简介：应天府江宁人，字允中。有俊才，工诗。初为中书省博士。曾与刘基侍朱元璋击陈友谅。洪武元年，总制浙东诸府，以伺察搏击为事。后坐事死。